CELEX: 32019R0613
Language: lv
Date: 2019-04-09 00:00:00
Title: Komisijas Īstenošanas regula (ES) 2019/613 (2019. gada 9. aprīlis) par atsevišķu preču klasifikāciju kombinētajā nomenklatūrā

16.4.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 105/8
               
            
         KOMISIJAS ĪSTENOŠANAS REGULA (ES) 2019/613
         (2019. gada 9. aprīlis)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         Ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 9. aprīlī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Nerūsējošā tērauda vītņots izstrādājums ar iekšēju vītni. Tas ir uzgriežņa formā ar atloku vienā galā.
                        Izstrādājums ir paredzēts mehāniskā transportlīdzekļa hidrauliskās bremžu sistēmas cauruļu montāžai.
                        Izstrādājumu pievelkot, savienojuma komponenti novietojas pareizajā pozīcijā, un tādējādi tiek nodrošināts hidrauliskais blīvējums.
                        Sk. attēlus (*1).
                     
                     
                        7318 16 39 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 7318 , 7318 16  un 7318 16 39  formulējumu.
                        Izstrādājumam ir pozīcijā 7318  klasificēto “vītņoto izstrādājumu” objektīvās pazīmes.
                        Klasificēšana pozīcijā 7307  pie “cauruļu vai caurulīšu savienotājelementiem” nav iespējama, jo izstrādājums tikai iedarbojas ar spiedienu uz savienojuma komponentiem un nav saskarē ar šķidrumu, kas tiek vadīts pa cauruli. Izstrādājuma iekšējā vītne nav konstruēta tā, lai panāktu vai saglabātu hidraulisko blīvējumu.
                        Izstrādājumu nevar klasificēt kā nepabeigtu piederumu/savienojumu atbilstoši kombinētās nomenklatūras 2.a) vispārīgajam interpretācijas noteikumam tādēļ, ka tam nav pabeigta piederuma/savienojuma pamatīpašību.
                        Bultskrūves, uzgriežņus, skrūves utt., kas piemēroti cauruļu vai caurulīšu savienotājelementu montāžai, neklasificē pozīcijā 7307  (sk. arī Harmonizētās sistēmas skaidrojumus par pozīcijas 7307  b) izņēmumu).
                        Tādējādi izstrādājums ir klasificējams ar KN kodu 7318 16 39  pie citādiem nerūsējošā tērauda uzgriežņiem.
                     
                  
               
            
               (*1)  Attēli pievienoti tikai informācijai.